ddrg/super_eurlex huggingface dataset:
8.

vyzýva členské štáty, aby: a) v spolupráci so sociálnymi partnermi vypracovali a vykonávali jednotné vnútroštátne stratégie v oblasti bezpečnosti a ochrany zdravia pri práci, ktoré budú prispôsobené vnútroštátnym podmienkam, a ktoré budú tam, kde je to vhodné, obsahovať merateľné ciele stanovené v tejto súvislosti na účely ďalšieho zníženia počtu pracovných úrazov a prípadov chorôb z povolania, najmä v tých odvetviach, ktoré vykazujú ich nadpriemernú mieru; b) vnútroštátnemu systému sociálneho zabezpečenia a systému zdravotnej starostlivosti umožnili, ak je to vhodné, aktívnejšie sa zapojiť do zlepšenia prevencie a do rehabilitácie a opätovného začlenenia pracovníkov; c) posúdili možnosti podpory stratégie Spoločenstva, ktoré ponúka program Spoločenstva v oblasti zamestnanosti a sociálnej solidarity (Progress), Európsky sociálny fond a iné fondy Spoločenstva; d) podporovali vnútroštátne výskumné strediská vo výmene informácií a v spolupráci na svojich programoch na vnútroštátnej a európskej úrovni a zamerali sa pritom na riešenie problémov a rýchle postúpenie výsledkov podnikom, najmä MSP; e) zvyšovali povedomie prostredníctvom zlepšovania informovania, vzdelávania a účasti pracovníkov, jednoduchého usmerňovania, najmä malých podnikov, a analyzovania a šírenia príkladov najlepších postupov, najmä formou vzájomného prepojenia zainteresovaných strán na miestnej úrovni; f) podporovali systematický prístup k telesnej a duševnej pohode v práci prostredníctvom iniciatív v oblasti kvality práce, a to najmä začlenením otázok bezpečnosti a ochrany zdravia, celoživotného vzdelávania a rodových otázok do podnikového riadenia a všetkých úrovní vzdelávania; g) zabezpečili lepšie a efektívnejšie vykonávanie vo všetkých členských štátoch a prijali vhodné opatrenia na zabezpečenie primeraných zdrojov pre pracovné inšpektoráty; h) pokračovali všetkými vhodnými prostriedkami vo vykonávaní Globálnej stratégie v oblasti bezpečnosti a ochrany zdravia pri práci, ktorú vypracovala Medzinárodná organizácia práce a ktorá sa prijala v roku 2003; i) venovali osobitnú pozornosť novým trendom v zamestnanosti, ako napríklad zvýšeniu samostatnej zárobkovej činnosti, externého zadávania, využívaniu subdodávateľov, migrujúcich pracovníkov a vyslaných pracovníkov;
8.

UZNÁVA, že vesmírne technológie sú často spoločné pre civilné a obranné použitie a že Európa je schopná v rámci prístupu zameraného na užívateľa zlepšiť koordináciu medzi obrannými a civilnými vesmírnymi programami, pričom sa usiluje najmä o súčinnosť v oblasti bezpečnosti a zároveň rešpektuje špecifické požiadavky oboch sektorov, právomoci na nezávislé rozhodovanie a mechanizmy financovania, POTVRDZUJE potrebu nadviazať štruktúrovaný dialóg so zodpovednými orgánmi členských štátov a v rámci druhého a tretieho piliera EÚ a s Európskou obrannou agentúrou na optimalizáciu súčinnosti medzi všetkými aspektmi európskej politiky v oblasti vesmíru v rámci existujúceho rozdelenia právomocí, UZNÁVA, že užívatelia z radov ozbrojených síl musia používať GALILEO alebo GMES v súlade so zásadou, že GALILEO a GMES sú civilné systémy pod civilnou kontrolou a že každá zmena tejto zásady by si preto vyžadovala preskúmanie v rámci hlavy V Zmluvy o EÚ, a konkrétne jej článkov 17 a 23, ako aj v rámci dohovoru o ESA.
16.

VYZÝVA Komisiu a členské štáty, aby v rámci svojich príslušných právomocí na účinný boj proti falšovaniu a autorskému pirátstvu využili všetky vhodné prostriedky, a aby predovšetkým: — predložili plán boja proti falšovaniu na colniciach na roky 2009 až 2012, ktorý bude klásť prioritu na výmenu informácií prostredníctvom plného využitia elektronických systémov, rozvoj spolupráce medzi dotknutými orgánmi, najmä na hraniciach a predovšetkým medzi colnými orgánmi, ako aj s držiteľmi práv; uskutočnili previerku stavu colného práva a zhodnotili, aké zlepšenia je potrebné v právnej oblasti uskutočniť, aby bolo možné lepšie bojovať proti falšovaným výrobkom, ktoré ohrozujú spotrebiteľov, a zvýšiť povedomie o rizikách, ktoré tento jav prináša, — vytvorili sieť na urýchlenú výmenu informácií o falšovaných výrobkoch a službách, a to najmä posilnením cezhraničnej administratívnej spolupráce, pričom by sa mali opierať o národné kontaktné body a moderné prostriedky na výmenu informácií, — podporovali koordináciu v boji proti falšovaniu a autorskému pirátstvu medzi dotknutými inštitúciami, a to najmä výmenou osvedčených postupov medzi vnútroštátnymi správnymi orgánmi, — preskúmali účinnosť právneho rámca na zabezpečenie dodržiavania práv duševného vlastníctva, — predložili vhodné návrhy na rozvíjanie verejno-súkromných partnerstiev na boj proti falšovaniu a autorskému pirátstvu, na odporúčanie osvedčených postupov týkajúcich sa najmä predaja cez internet a na podporu spolupráce medzi subjektmi z praxe, — posilnili ochranu práv duševného vlastníctva na medzinárodnej úrovni; presadzovali, aby sa do dvojstranných a mnohostranných dohôd, ktoré uzatvára Európska únia, vložili opatrenia týkajúce sa týchto práv za súčasného rešpektovania acquis communautaire, a prispeli k dodržiavaniu týchto opatrení; aktívne sa podieľali na rokovaniach zameraných na uzavretie mnohostrannej obchodnej dohody o boji proti falšovaniu, a najmä presadili vo vhodnej chvíli vytvorenie operačnej skupiny („task force“), ktorá bude mať za úlohu preskúmanie plnenia tejto dohody; presadzovali, aby sa o tejto téme rokovalo v rámci dialógu medzi Európskou úniou a tretími krajinami a aby sa začlenila do spolupráce s tretími krajinami.
—

podpora koherentného prístupu k medzinárodnej spolupráci v oblasti vesmírnych programov vzhľadom na ich globálny charakter vykonávaná v súlade so stratégiou medzinárodných vzťahov, a to pri zohľadnení skutočnosti, že Európa by mala byť schopná čeliť celosvetovej konkurencii. Prieskum solárnych systémov, prostredie Zeme a trvalo udržateľný rozvoj sú prioritnými oblasťami na vykonávanie medzinárodnej spolupráce,
12.

Na základe uvedeného POTVRDZUJE zásady na posilnenie úlohy nového výboru CREST v rámci strategického rozvoja EVP, ktorými sú: a) Výbor CREST je strategický poradný orgán, ktorého úlohou je radiť Rade, Komisii a členským štátom v otázkach týkajúcich sa EVP. Výbor CREST by mal monitorovať dosahovanie pokroku v oblasti EVP vrátane rámcových programov EÚ; b) Výbor CREST by mal poskytovať strategické rady predovšetkým o: i) všeobecnom smerovaní prípadných budúcich politík na medzinárodnej, európskej a vnútroštátnej úrovni ako príspevku k rozvoju EVP; ii) strategických prioritách, podobe a realizácii politických iniciatív zameraných na rozvoj EVP vrátane rámcových programov a iných relevantných iniciatív EÚ, ako aj dôležitých vnútroštátnych a medzivládnych iniciatívach vrátane celkovej súdržnosti v rámci nástrojov a iniciatív, a to v ranom štádiu; iii) v prípade potreby podpore koordinácie vnútroštátnych politík dôležitých pre rozvoj EVP; iv) v neskoršom štádiu o podobe a realizácii nezávislých posúdení a hodnotení všetkých týchto politických iniciatív; c) Výbor CREST by mal pracovať na rozvoji interakcií a súdržnosti s inými oblasťami politiky, a to najmä s tými, ktoré súvisia s vedomostným trojuholníkom; d) Výbor CREST by mal podľa potreby na splnenie cieľov spolupracovať a konzultovať so skupinami zaoberajúcimi sa EVP. Na svojich rokovaniach by sa mal opierať o podklady poskytnuté týmito skupinami; e) členské štáty a Komisia by mali spoločne prispievať k práci výboru CREST na ďalšom rozvoji EVP;
2.

Po zodpovedajúcej konzultácii a analýze by sa v legislatívnom procese mala zvážiť modernizácia a posilnenie agentúry ENISA prostredníctvom mandátu, ktorý by zabezpečoval pružnosť a dohľad zo strany členských štátov a Komisie, ako aj výkonnej úlohy pre predstaviteľov zainteresovaných strán z verejného sektora. Jej mandát by mal zohľadňovať regulačný rámec pre elektronické komunikácie, siete a služby, mal by byť v súlade s ambíciami stanovenými v lisabonskom programe, mal by obsahovať ciele, ktoré súvisia s výskumom, inováciou, konkurencieschopnosťou, hospodárskym rastom a zabezpečením dôvery;
1.

pokračovať v posilňovaní a rozvoji spolupráce medzi colnými orgánmi a inými príslušnými orgánmi, ako aj spolupráce s agentúrami a orgánmi Európskej únie a Spoločenstva, s cieľom zabezpečiť lepšiu ochranu občanov Únie, spoločnosti a hospodárstva pred hrozbami cezhraničnej trestnej činnosti, a to prostredníctvom novej a aktualizovanej stratégie. Uvedená spolupráca by sa mala zakladať – nie však výlučne – na týchto cieľoch: a) zváženie nových foriem spolupráce, ako aj nových techník vyšetrovania s cieľom chrániť občanov Európskej únie a hospodárstvo; b) prijatie praktických opatrení na uplatňovanie týchto nových foriem spolupráce a ďalší rozvoj existujúcich foriem spolupráce, napr. zlepšovaním operačnej spolupráce, maximalizovaním účinnosti colných orgánov na vonkajších hraniciach Európskej únie, prijatím inštitucionálneho prístupu založeného na spolupráci medzi colnými, policajnými a inými relevantnými orgánmi s cieľom zabezpečiť synergiu a ďalej rozvíjať príslušné systémy IT; a c) zlepšenie a zväčšenie pružnosti súčasného procesu spolupráce s cieľom dosiahnuť účinný prístup k boju proti cezhraničnej organizovanej trestnej činnosti a zabaveniu nezákonného tovaru v celej Európskej únii;
A.

Pokiaľ ide o uplatňovanie pravidiel týkajúcich sa CFC, neúplný zoznam ukazovateľov naznačujúci, že zisky mohli byť umelo presunuté do CFC, zahŕňa najmä tieto skutočnosti: a) existujú nedostatočne opodstatnené ekonomické alebo obchodné dôvody na pripočítanie zisku, ktorý preto neodráža ekonomickú realitu; b) zápis spoločnosti do registra v zásade nezodpovedá skutočnému založeniu so zámerom vykonávať prirodzené hospodárske činnosti; c) neexistuje proporcionálny vzťah medzi činnosťami, ktoré CFC zjavne vykonáva, a rozsahom, v ktorom fyzicky existuje z hľadiska podnikateľských priestorov, zamestnancov a zariadenia; d) neusadená spoločnosť je prekapitalizovaná, má výrazne viac kapitálu, ako potrebuje na výkon svojej činnosti; e) platiteľ dane je zapojený do mechanizmov, ktoré nie sú ekonomicky reálne, slúžia len v malej miere alebo neslúžia vôbec obchodnému účelu alebo ktoré môžu byť v rozpore so všeobecnými obchodnými záujmami, ak sa účasťou v nich nesleduje vyhýbanie sa plateniu daní;
33.

ŽIADA stredisko, aby pomáhalo organizovať pravidelné stretnutia expertov, na ktorých by sa zúčastňovali zástupcovia orgánov verejnej moci, subjektov súkromného sektora a spotrebiteľských organizácií a ktorých cieľom by bolo podporovať úspešné primerané riešenia zamerané na boj proti falšovaniu a autorskému pirátstvu. Stredisko bude venovať osobitnú pozornosť zostaveniu najlepších postupov vo verejnom a súkromnom sektore a vytvoreniu kódexov správania v súkromných sektoroch. Vo svojej výročnej správe by malo stredisko zohľadniť závery zo stretnutí expertov a z príslušných rokovaní za okrúhlym stolom;
ii)

posilnený dialóg EÚ so zainteresovanými stranami v oblasti športu by poslúžil ako príležitosť pre pokračujúcu a vhodne štruktúrovanú výmenu názorov o prioritách, vykonávaní a nadväzujúcich krokoch v súvislosti so spoluprácou EÚ v oblasti športu;
30.

ZASTÁVA NÁZOR, že v priemyselnej politike pre oblasť kozmického priestoru by sa mali zohľadniť osobitosti kozmického sektora a záujmy všetkých členských štátov investovať do kozmických prostriedkov a objektov a zamerať sa na tieto spoločné ciele: podpora európskych spôsobilostí, pokiaľ ide o návrh, vývoj, uvádzanie do prevádzky, prevádzkovanie a využívanie systémov pre kozmický priestor; posilnenie konkurencieschopnosti európskeho priemyslu na domácich, ako aj vývozných trhoch; a podpora hospodárskej súťaže a vyváženého vývoja a zapojenia kapacít v rámci Európy; ZDÔRAZŇUJE, že je potrebné preskúmať, či by na európskej a medzinárodnej úrovni mohli byť potrebné primerané opatrenia na zaistenie udržateľnosti a hospodárskeho rozvoja kozmických činností vrátane činností európskeho komerčného sektoru;
(9)

Okrem toho by sa mal vytvoriť mechanizmus na zabezpečenie vzájomného uznávania rozhodnutí medzi členskými štátmi, pokiaľ ide o ochranné opatrenia, a to podľa návrhu Komisie na nariadenie Európskeho parlamentu a Rady o vzájomnom uznávaní ochranných opatrení v občianskych veciach. Tento mechanizmus by mal dopĺňať mechanizmus predpokladaný v smernici Európskeho parlamentu a Rady o európskom ochrannom príkaze, ktorá sa týka vzájomného uznávania ochranných opatrení v trestných veciach a o ktorej sa v súčasnosti rokuje. Ustanoveniami uvedenými v oboch návrhoch by sa nemala zavádzať povinnosť upraviť vnútroštátne systémy ochranných opatrení, ale rozhodnutie o tom, ktorý systém použijú na vydanie alebo vykonanie ochranných opatrení by sa malo ponechať na členské štáty.
1.

vymedziť stratégiu budúcej colnej spolupráce v oblasti presadzovania práva s cieľom identifikovať opatrenia, ktoré sa musia prijať záujme ďalšieho rozvoja colnej spolupráce a spolupráce s inými orgánmi presadzovania práva, ako aj v záujme posilnenia úlohy colných správ ako vedúceho orgánu kontroly pohybu tovaru v priestore slobody, bezpečnosti a spravodlivosti, aby sa dosiahla účinnejšia ochrana občanov Únie, ich života a zdravia a aby sa hospodárstvo Únie chránilo proti pašovaniu, podvodom a iným hrozbám spôsobovaným existenciou a činnosťou organizovaných zločineckých skupín, a to na základe týchto cieľov: a) naďalej rozvíjať špecifický prístup k colnej spolupráci v oblasti presadzovania práva, ktorý by colným orgánom EÚ umožnil účinnejšie bojovať proti organizovanej trestnej činnosti a okamžite konať v reakcii na nové hrozby; b) preskúmať všetky možnosti, či už právne, technické alebo operačné, na upevnenie prínosu, ktorý môže colná správa poskytnúť v boji proti organizovanej trestnej činnosti a na ďalší rozvoj existujúcich opatrení, a to aj prostredníctvom preskúmania potreby koordinovanejších a účinnejších spoločných akcií, iniciovaných a vykonávaných colnými orgánmi EÚ, s cieľom bojovať proti všetkým aspektom cezhraničnej a nadnárodnej trestnej činnosti; c) podporovať rozsiahlejšie využívanie systémov na výmenu informácií medzi colnými orgánmi a zvážiť ďalší vývoj, ktorý by viedol k zvýšeniu účinnosti reakcie colnej správy v boji proti cezhraničnej organizovanej trestnej činnosti; d) vytvoriť spoločný prístup k odbornej príprave v rámci colných orgánov, ako aj medzi colnými orgánmi a inými orgánmi presadzovania práva, aby sa v prípade potreby a predovšetkým v oblasti vyšetrovania a operačnej spolupráce zvýšila ich efektívnosť v boli proti organizovanej trestnej činnosti; e) vytvoriť na úrovni EÚ komplexnejší prístup na pomoc činnostiam colných správ v boji proti trestnej činnosti (pokiaľ ide o relevantné metódy, vybavenie a technológie) a v prípade potreby aj pri navrhovaní právnych predpisov; f) prijímať praktické opatrenia na uplatňovanie týchto opatrení spolupráce, a to s cieľom zlepšovať operačnú spoluprácu a zabezpečovať účinné zapojenie na vonkajších hraniciach EÚ; a zvažovať ďalšiu podporu organizácie spoločných colných operácií, prípravy posúdení hrozieb alebo vykonávania viacročných iniciatív; g) posilniť vstup colných orgánov do činnosti stáleho výboru pre operačnú spoluprácu v oblasti vnútornej bezpečnosti (COSI), aby sa maximalizoval ich príspevok k boju proti organizovanej trestnej činnosti a k ochrane zdravia a bezpečnosti občanov Únie; h) podporovať dôveru verejnosti v colné správy preukazovaním hmatateľných výsledkov dosiahnutých prostredníctvom colnej spolupráce a zvyšovaním povedomia o dôležitosti colnej správy pri presadzovaní práva;
C 79/6

Korigendum k uzneseniu Rady o aktualizovanej príručke s odporúčaniami na účely medzinárodnej policajnej spolupráce a s opatreniami na predchádzanie násiliu a výtržnostiam a ich kontrolu v súvislosti s futbalovými zápasmi s medzinárodným rozmerom, na ktorých je zainteresovaný aspoň jeden členský štát („futbalová príručka EÚ“)

( Úradný vestník Európskej únie C 444 z 29. novembra 2016 )

(2017/C 79/06)

V prílohe na strane 13 sa bod „3.14a. Dvojstranné dohody “ nahrádza takto:

„3.14a. Dvojstranné dohody

Dôrazne sa odporúča, aby krajiny, ktoré sú zainteresované na podujatí, ešte v úvodnej fáze príprav prijali s orgánmi hostiteľskej krajiny dvojstranné dohody, v ktorých by sa stanovili pravidlá týkajúce sa výmeny informácií, nasadzovania hosťujúcich policajných delegácií a ďalších otázok policajnej spolupráce v súvislosti s podujatím. Takéto dvojstranné dohody môžu pokrývať aj oblasti medzivládnej a justičnej spolupráce. Pripraví sa vzor takejto dvojstrannej dohody. Bude obsahovať zoznam otázok, ktoré by sa mali zohľadniť a na ktorých by sa strany mali dohodnúť. Tento vzor nebude modelovou dohodou, ale skôr pomocným nástrojom dvojstranných rokovaní.“
2.

Príslušné vnútroštátne orgány by mali zabezpečiť vzdelávanie týkajúce sa duševnej pohody a duševného zdravia, a to tak prostredníctvom formálneho vzdelávacieho systému, ako aj v neformálnom prostredí. Cieľom je odstrániť stigmatizáciu prostredníctvom zvyšovania povedomia a mladým ľuďom zároveň umožniť, aby sa naučili, ako si zachovať duševné zdravie a ako o tejto otázke so svojimi rovesníkmi komunikovať.
8.

Európsky pilier sociálnych práv by sa mal vykonávať na európskej úrovni a úrovni členských štátov, a to s náležitým ohľadom na ich právomoci. Právo na kvalitné a inkluzívne vzdelávanie, odbornú prípravu a celoživotné vzdelávanie by sa malo rešpektovať vo všetkých fázach života, od raného detstva až po staršie vekové kategórie, a tiež na všetkých úrovniach a vo všetkých formách vzdelávania a odbornej prípravy, a to v súčinnosti s úsilím vynakladaným v súvislosti s európskym vzdelávacím priestorom. Pri vykonávaní by sa mala osobitná pozornosť venovať účinnej prístupnosti, rovným príležitostiam a politikám začleňovania, zabezpečovaniu prístupu a prechodu k celoživotnému vzdelávaniu;
19.

v existujúcom rámci riadenia európskeho semestra by sa mala zlepšiť spolupráca medzi sektorom vzdelávania a odbornej prípravy a inými sektormi, ktoré sa zaoberajú prekrývajúcimi sa politickými otázkami, s cieľom umožniť zmysluplnejšie a lepšie informované rokovania o reformách a investíciách v oblasti vzdelávania a odbornej prípravy. K tomu možno prispieť podporou lepšieho dialógu medzi výborom pre vzdelávanie a Výborom pre zamestnanosť a prípadne aj inými hlavnými výbormi európskeho semestra v závislosti od prekrývajúcich sa politických otázok. V tejto súvislosti by malo rotujúce predsedníctvo Rady EÚ pokračovať v činnosti a ďalej skúmať možnosti: — zabezpečenia spolupráce výboru pre vzdelávanie s Výborom pre zamestnanosť, pokiaľ ide o mnohostranné preskúmania odporúčaní pre jednotlivé krajiny týkajúce sa vzdelávania a odbornej prípravy a témy spoločného záujmu relevantné pre proces európskeho semestra, a to vždy, keď je to relevantné; — vytvorenia príležitostí na to, aby výbor pre vzdelávanie poskytoval Výboru pre zamestnanosť podporu pri skúmaní návrhov odporúčaní pre jednotlivé krajiny, berúc do úvahy pridanú hodnotu, ktorú by prinieslo lepšie pochopenie politík členských štátov v oblasti vzdelávania a odbornej prípravy; — vypracovania, ak je to potrebné a vhodné, písomných príspevkov výboru pre vzdelávanie určených Výboru pre zamestnanosť a zameraných na usmernenia pre politiky zamestnanosti v súvislosti s otázkami týkajúcimi sa vzdelávania a odbornej prípravy; — zabezpečenia včasnej výmeny informácií a spoločného plánovania v súvislosti s prioritami a plánovanými opatreniami, ako aj výsledkami dosiahnutými výbormi, a to najmä medzi predsedami výboru pre vzdelávanie a Výboru pre zamestnanosť, a s prihliadnutím na harmonogram procesu európskeho semestra; — podpory účasti predsedov hlavných výborov európskeho semestra, najmä predsedu Výboru pre zamestnanosť, na zasadnutiach výboru pre vzdelávanie, ak je to relevantné, napríklad na začiatku a na konci cyklu európskeho semestra, s cieľom informovať o aktuálnom stave a vývoji relevantnom z hľadiska vzdelávania a odbornej prípravy.
3.

Rada vo svojom uznesení o strategickom rámci vyzvala Komisiu, aby v súlade so zmluvami a pri plnom dodržiavaní zásady subsidiarity „v spolupráci s členskými štátmi do konca roka 2021 dohodla vhodnú štruktúru riadenia v záujme koordinácie úsilia a riadenia vývoja strategického rámca v rámci celkového cieľa, ktorým je vytvorenie a ďalší rozvoj európskeho vzdelávacieho priestoru, a zároveň zvážila, ktoré otázky bude potrebné prediskutovať na vyššej politickej úrovni, a to bez toho, aby sa dodatočne zaťažili členské štáty, no aby sa zároveň zaručila ich zodpovednosť za tento proces“.
SK Úradný vestník Európskej únie C 161/1

Vyhlásenie Rady k rámcovej dohode o vzájomných vzťahoch medzi Európskym parlamentom a Komisiou

(2005/C 161/01)

So zreteľom na podpis rámcovej dohody o vzájomných vzťahoch medzi Európskym parlamentom a Komisiou 26. mája 2005 Coreper odporúča Rade uviesť do svojej zápisnice a uverejniť v Úradnom vestníku Európskej únie, séria C, toto vyhlásenie:

„Rada zobrala na vedomie rámcovú dohodu o vzájomných vzťahoch medzi Európskym parlamentom a Komisiou, ktorú 26. mája 2005 podpísali tieto dve inštitúcie v rozpore s duchom vyhlásenia (č. 3) k článku 10 Zmluvy o založení Európskeho spoločenstva, uvedeného v záverečnom akte Zmluvy z Nice.

Rada pripomína svoje vyhlásenie z 10. júla 2000 a vyjadruje znepokojenie nad skutočnosťou, že viaceré ustanovenia tejto novej rámcovej dohody sa snažia ešte dôraznejšie, ako v rámcovej dohode z roku 2000, dosiahnuť posun inštitucionálnej rovnováhy, ktorá vyplýva z platných zmlúv. Vyjadruje poľutovanie nad tým, že v duchu lojálnej spolupráce nebola skôr informovaná o rokovaní o tejto novej rámcovej dohode. Vyjadruje tiež poľutovanie nad tým, že obidve dotknuté inštitúcie nepovažovali za potrebné zobrať do úvahy znepokojenie, ktoré vyjadrila na úrovni svojich príslušných orgánov ešte pred podpisom tejto dohody.

Rada najmä pripomína, že podľa ustanovení Zmluvy o ES (článok 201) vyslovenie nedôvery o riadení Komisie sa musí týkať všetkých členov Komisie, ktorí tvoria kolégium, a nie iba jedného individuálne vybraného člena Komisie. Článok 217 uchováva zásadu kolektívnosti činnosti Komisie. Rada okrem iného zdôrazňuje, že postup viacročného programovania prác bol stanovený Európskou radou na jej zasadnutí v júni 2002 v Seville. Na záver pripomína, že postupy, ktoré umožňujú zapojiť Európsky parlament do medzinárodných rokovaní, upravuje článok 300 Zmluvy o ES a že praktické spôsoby prítomnosti členov Európskeho parlamentu v delegáciách Spoločenstva alebo zastupovania Európskej únie na medzinárodných konferenciách boli prijaté v roku 1998.

Rada zdôrazňuje, že záväzky, ktoré prevzali tieto inštitúcie, nemožno v žiadnom prípade uplatniť vo vzťahu k nej. Vyhradzuje si najmä svoje právo na prijatie všetkých vhodných opatrení v prípade, keď by sa uplatňovanie ustanovení rámcovej dohody dotklo právomocí, ktoré inštitúciám zverujú zmluvy, a inštitucionálnej rovnováhy, ktorú upravujú.“
33.

Zmierovací výbor má prístup k návrhu Komisie, spoločnej pozícii Rady a stanovisku Komisie k nej, pozmeňujúcim a doplňujúcim návrhom predloženým Európskym parlamentom a stanovisku Komisie k nim a spoločnému pracovnému dokumentu delegácií Európskeho parlamentu a Rady. Pracovný dokument by mal užívateľom umožniť jednoducho určiť príslušné otázky a účinne na ne odkazovať. Všeobecne platí, že Komisia predloží svoje stanovisko do troch týždňov od oficiálneho prijatia výsledku hlasovania Európskeho parlamentu a najneskôr do začiatku zmierovacieho konania.